# name
Efecte dels polifenols de la dieta en els marcadors inflamatoris predictors d'arteriosclerosi

# metadata.dc.contributor.other[].value
Universitat de Barcelona. Departament de Medicina

# metadata.dc.description.abstract[].value
[cat] Les malalties cardiovasculars són considerades una de les primeres causes de mortalitat en l'àmbit mundial, sent de vital rellevància clarificar els mecanismes fisiopatològics que intervenen per tal d'obtenir noves estratègies d'investigació enfocades a la prevenció d'aquestes malalties. Una de les múltiples línies d'investigació està centrada en l'estudi de components de la dieta que continguin polifenols amb una possible acció cardioprotectora que minvaria el desenvolupament de l'arteriosclerosi. La present Tesi Doctoral està enfocada en el possible efecte cardioprotector dels polifenols de la dieta com a prevenció primària de l'arteriosclerosi a través del mecanisme de modulació de la resposta inflamatòria. Concretament, es pretén conèixer els possibles efectes beneficiosos del vi negre, vi blanc, cava i cacau sobre els marcadors d'inflamació implicats en la fase inicial de la formació de la placa d'ateroma. L'arteriosclerosi és una malaltia inflamatòria de baixa intensitat, la present Tesi Doctoral té com a objectiu estudiar la capacitat dels compostos polifenòlics procedents de la dieta en la modulació dels mecanismes inflamatoris implicats en la formació de la placa d'ateroma. Amb aquesta finalitat, s'han seleccionat individus sans amb baix risc vascular per sotmetre'ls a una intervenció amb productes naturals que contenen polifenols (vi negre, vi blanc, cava o solubles de cacau) per veure el seu efecte en els biomarcadors inflamatoris predictius d'arteriosclerosi en els quals la dieta i exercici estan controlats. Aquesta Tesi Doctoral aporta evidència científica sobre els mecanismes cel·lulars i moleculars a través dels quals el consum moderat de begudes alcohòliques i d'altres aliments amb polifenols poden exercir un efecte protector contra l'arteriosclerosi en retardar o evitar la formació de la placa d'ateroma. Les dades donen credibilitat als resultats dels estudis epidemiològics previs i, a més, afegeixen informació sobre els mecanismes específics mitjançant els quals els polifenols exerceixen efectes beneficiosos per a la salut. Tot i que, en la present Tesi Doctoral s'han demostrat aquests efectes beneficiosos del consum moderat d'alcohol, hem de recordar que aquest és tòxic quan es pren en quantitats elevades i que pot induir dependència en un percentatge no despreciable d'individus. Per tant, considerem que NO es pot aconsellar beure alcohol a les persones que siguin abstemis pel risc de que alguna d'elles caigui en la situació de dependència o consumeixin alcohol en excés. No obstant això, els bevedors moderats d'alcohol se'ls ha d'aconsellar que continuïn aquest hàbit però sense superar la dosis considerada saludable (fins a 30-40g d'alcohol/dia en homes i 10-20g d'alcohol/dia en dones), sempre i quan no hi hagin contraindicacions mèdiques.

# metadata.dc.source[].value
Tesis Doctorals - Departament - Medicina

# metadata.dc.title[].value
Efecte dels polifenols de la dieta en els marcadors inflamatoris predictors d'arteriosclerosi